Деница Минчева
На небето луната е…

chitanka.info

На небето луната е

кръгла

бяла

и дебела.

Изкусително свети към мен

и пробужда дълбоко във мене

древни страсти

безумни желания

и напълно ненужна любов.

След милиони години еволюция

и цели двйсет години живот

тук седя придобила лице на човек

и тяло на човек,

и проблемите на човек.

Но, ето, достатъчна е една пълна луна

и всичко диво първично и зло

се събужда във мене със вик.

И ако точно сега не подтисна вика,

а го пусна навън да излезе,

той ще звучи точно така,

както преди милион години

е звучал от устата на някой див звяр.

Защото отвън съм човек,

но отвътре чувствам се зверски,

когато те няма до мен.

А това е винаги.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.